ai4bharat/Pralekha huggingface dataset:
विज्ञान आणि तंत्रज्ञान मंत्रालय
शास्त्रज्ञांनी सार्स -कोव्ह-2 या विषाणूचा पेशींमधील प्रवेश रोखून, त्याची संसर्ग क्षमता कमी करत, त्याला निष्प्रभ करण्यासाठी नवे तंत्र केले विकसित
सार्स -कोव्ह-2  या विषाणूचा पेशींमधील प्रवेश रोखण्यासोबतच व्हिरीऑन्सना  एकत्र गुंफून, त्यांची संसर्ग क्षमता कमी करणाऱ्या सिंथेटिक पेप्टाइड्सच्या नवीन श्रेणीची रचना तयार केल्याची नोंद संशोधकांनी केली आहे. ही पेप्टाइड्सची नवीन श्रेणी विषाणू विरोधक म्हणून काम करत असून सार्स -कोव्ह-2  सारख्या विषाणूंना निष्क्रिय करण्यासाठी तंत्र प्रदान करेल,असा नवीन पर्यायी दृष्टीकोन या संशोधनातून मांडला आहे.
सार्स -कोव्ह-2 या विषाणूच्या नवीन उत्परिवर्तनात झपाट्याने वाढ झाल्यामुळे कोविड-19 लसींनी पूर्वी दिलेले संरक्षण कमी झाले असल्याने या विषाणूंचा संसर्ग रोखण्यासाठी नवीन पध्दतींची गरज भासली आहे.
प्रथिने-प्रथिने यांचे परस्परांमधील नाते बहुतेक वेळा कुलूप आणि चावीसारखे असते ही बाब सर्वांना माहीत आहे. या परस्पर दृढीकरणाला सिंथेटिक पेप्टाइडद्वारे बाधा येऊ शकते, जी त्यातील 'चावी' ला 'कुलूपाशी' जोडण्यापासून प्रवृत्त करते किंवा त्याच्या उलट अनुकरण करते, त्याच्याशी स्पर्धा करते आणि त्याला प्रतिबंधित करते.
इंडियन इन्स्टिट्यूट ऑफ सायन्स  मधील शास्त्रज्ञांनी,वैज्ञानिक आणि औद्योगिक अनुसंधान परिषदेच्या  संशोधकांच्या सहकार्याने,सार्स -कोव्ह-2विषाणूच्या पृष्ठभागावरील स्पाइक प्रोटीनला बांधून ठेवणारे आणि अवरोध करू शकणारे, पेप्टाइड्स तयार करण्यासाठी याच तत्त्वाचा उपयोग केला आहे.या बंधनाचे पुढे क्रायो-इलेक्ट्रॉन मायक्रोस्कोपी  आणि इतर जैवभौतिकी पद्धतींद्वारे विस्तृतपणे परीक्षण केले गेले.
या संशोधनाला विज्ञान आणि तंत्रज्ञान विभागाची  स्वायत्त संस्था विज्ञान आणि अभियांत्रिकी संशोधन मंडळ  यांच्या कोविड-19 इरफा या प्रकलपाअंतर्गत सहाय्य प्रदान केलेले आहे.
इंडियन इन्स्टिट्यूट ऑफ सायन्सचे  बी खत्री, आय. प्रमानिक, एस.के. मल्लाडी, आर.एस. राजमणी, पी. घोष, एन. सेनगुप्ता, आर. वरदराजन, एस. दत्ता आणि जे. चटर्जी,सीएसआयआय या संस्थेचेआर रहिसुद्दीन, एस. कुमार, एन. कुमार, एस. कुमारन आणि आर.पी.रींगे यांनी प्रयोगशाळेत सस्तन प्राण्यांच्या पेशींमध्ये विषाच्या तीव्रतेचे प्रमाण मोजणासाठी पेप्टाइडची चाचणी केली आणि ते सुरक्षित असल्याचे त्यांना आढळले.जे हॅमस्टर्स केवळ विषाणूच्या संपर्कात आले होते, त्यांच्यापेक्षा ज्या हॅमस्टर्सना पेप्टाइडची मात्रा देण्यात आली होती आणि त्यानंतर सार्स कोव्ह -2 च्या अधिक जास्त संसर्ग संपर्कात जे हॅमस्टर्स आले होते, त्यांच्या शरीरातील विषाणूचा भार कमी झालेला आढळून आला. तसेच फुफ्फुसातील पेशींचे नुकसान तुलनेत खूपच कमी दिसले, अशाप्रकारे या संशोधनाचे प्रात्यक्षिक दाखवून हे संशोधन सिध्द करण्यात आले.
संशोधकांचा असा विश्वास आहे, की किरकोळ बदल आणि पेप्टाइड अभियांत्रिकीसह, हे प्रयोगशाळेत तयार केलेले मिनीप्रोटीन इतर प्रोटीन-प्रोटीन परस्पर देवाणघेवाण देखील प्रतिबंधित करू शकते.
लिंक:
https://www.nature.com/articles/s41589-022-01060-0
पंतप्रधान कार्यालय
माजी पंतप्रधान श्रीमती इंदिरा गांधी यांना त्यांच्या पुण्यतिथीनिमित्त पंतप्रधानांनी वाहिली श्रद्धांजली
नवी दिल्ली, 31 ऑक्टोबर 2019
पंतप्रधान नरेंद्र मोदी यांनी माजी पंतप्रधान श्रीमती इंदिरा गांधी यांना त्यांच्या पुण्यतिथी निमित्त श्रद्धांजली वाहिली.
देशाच्या माजी पंतप्रधान श्रीमती इंदिरा गांधी यांना त्यांच्या पुण्यतिथिनिमित्त विनम्र श्रद्धांजली.”, पंतप्रधान म्हणाले.
B.Gokhale/P.Malandkar
(Visitor Counter : 47
महिला आणि बालविकास मंत्रालय
देशभरातील अंगणवाड्यांवर कोविड – 19 साथीचा प्रभाव
कोवीड -19 चा प्रादुर्भाव रोखण्यासाठी केंद्रीय गृह मंत्रालयातर्फे जारी निर्देशानुसार आपत्ती व्यवस्थापन अधिनियम 2005 अंतर्गत देशभरातील अंगणवाडी केंद्रे बंद ठेवण्यात आली होती. कोवीड -19 संसर्गाच्या वाढत्या प्रकरणांच्या पार्श्वभूमीवर जुलै 2020 मध्ये राज्ये आणि केंद्रशासित प्रदेशांशी केलेल्या चर्चेदरम्यान बहुतेक राज्यांनी अंगणवाडी केंद्रे पुन्हा सुरू करण्यास असमर्थता व्यक्त केली. मात्र अंगणवाडीच्या लाभार्थींना पोषण आहार पुरवठा नियमित प्रदान व्हावा, याची खातरजमा करण्यासाठी अंगणवाडी सेविका आणि मदतनीस, या लाभार्थींना पोषण आहार घरपोच देत आहेत. त्याच बरोबर अंगणवाडी सेविकांनी या लाभार्थींना पंधरा दिवसातून एकदा अन्न आणि पोषण आहार घरपोच द्यावा, यासाठी मंत्रालयाने राज्ये आणि केंद्रशासित प्रदेशांना आवश्यक निर्देश जारी केले आहेत. या व्यतिरिक्त, अंगणवाडी सेविका आणि अंगणवाडी मदतनीस, समुदायाच्या देखरेखीसाठी, जनजागृतीसाठी किंवा त्यांना वेळोवेळी देण्यात आलेल्या इतर कामांसाठी स्थानिक प्रशासनाला मदत करत आहेत.
केंद्रीय महिला आणि बालकल्याण मंत्री स्मृती झुबिन इराणी यांनी आज राज्यसभेत एका लेखी उत्तरात ही माहिती दिली.
वाणिज्य आणि उदयोग मंत्रालय
आर्थिक वर्ष 22-23 च्या एप्रिल-नोव्हेंबर या कालावधीत कृषी आणि प्रक्रिया-युक्त खाद्य उत्पादनांची निर्यात 16 टक्क्यांनी वाढून 17.43 अब्ज अमेरिकन डॉलर्स इतकी झाली
चालू आर्थिक वर्ष 2022-23 च्या सुरुवातीच्या आठ महिन्यांत  कृषी आणि प्रक्रिया -युक्त खाद्य उत्पादनांची निर्यात आर्थिक वर्ष 2021-22 च्या याच कालावधीच्या तुलनेत 16 टक्क्यांनी वाढली आहे.
वाणिज्य गुप्तवार्ता आणि सांख्यिकी महासंचालकानीं दिलेल्या अंदाजित आकडेवारीनुसार, एप्रिल-नोव्हेंबर 2022 दरम्यान कृषी आणि प्रक्रिया -युक्त खाद्य उत्पादने निर्यात विकास प्राधिकरणाच्या  उत्पादनांची एकूण निर्यात अमेरिकन डॉलर्समध्ये 16 टक्क्यांनी वाढली आहे.गेल्या आर्थिक वर्षातील याच कालावधीतील 15.07 अब्ज अमेरिकन डॉलर्स वरून ती 17.43 अब्ज अमेरिकन डॉलर्स इतकी झाली आहे.
वाणिज्य आणि उद्योग मंत्रालयाच्या अंतर्गत काम करणार्या कृषी आणि प्रक्रिया –युक्त खाद्य उत्पादन निर्यात विकास प्राधिकरणाने हाती घेतलेल्या नव्या योजनांमुळे चालू वर्षाच्या पहिल्या आठ महिन्यांत एकूण निर्यात उद्दिष्टांच्या 74 टक्के इतकी साध्य करण्यात मदत झाली आहे.
वाणिज्य गुप्तवार्ता आणि सांख्यिकी महासंचालकानीं दिलेल्या आकडेवारीनुसार, प्रक्रिया युक्त फळे आणि भाज्यांनी 32.60 टक्के  वाढ नोंदवली, तर ताज्या फळांनी मागील वर्षाच्या याच महिन्यांच्या तुलनेत चार टक्के वाढ नोंदवली.
तसेच, कडधान्ये आणि विविध प्रक्रिया -युक्त अन्न उत्पादनांमध्ये मागील वर्षाच्या पहिल्या आठ महिन्यांच्या तुलनेत 28.29 टक्के वाढ नोंदवली गेली.
गेल्या आर्थिक वर्षातील याच महिन्यांच्या तुलनेत चालू आर्थिक वर्षाच्या आठ महिन्यांत डाळींच्या निर्यातीत 90.49 टक्के वाढ झाली आहे.
|
|
India’s Export Comparative Statement: APEDA Products
|
|
Product Head
|
|
April-Nov, 2021
|
|
April-Nov, 2022
|
|
% Change 
|
|
USD Million
|
|
Fruits & Vegetables
|
|
954
|
|
991
|
|
3.90
|
|
Cereal preparations & Miscellaneous processed items
|
|
2232
|
|
2863
|
|
28.29
|
|
Meat, dairy & poultry products
|
|
2665
|
|
2709
|
|
1.65
|
|
Basmati Rice
|
|
2063
|
|
2873
|
|
39.26
|
|
Non Basmati Rice
|
|
3930
|
|
4109
|
|
4.57
|
|
Other products
|
|
3228
|
|
3890
|
|
17
|
|
Total
|
|
15072
|
|
17435
|
|
15.68
Source: DGCIS Principal commodities data April-November, 2022)
आरोग्य आणि कुटुंब कल्याण मंत्रालय
कोविड – 19 संदर्भात अद्ययावत माहिती
नवी दिल्ली, 6 सप्टेंबर 2021
देशव्यापी लसीकरण मोहिमेअंतर्गत देशभरात आतापर्यंत 68 कोटी 75 लाख कोविड प्रतिबंधक लसींच्या मात्रा देण्यात आल्या
गेल्या 24 तासात 38,948 नवीन रुग्णांची नोंद
देशात उपचाराधीन रुग्णांची संख्या आतापर्यंतच्या एकूण रुग्णांच्या 1.23 %
देशात उपचाराधीन रुग्णांची संख्या 4,04,874
रुग्ण बरे होण्याचा दर 97.44 %
गेल्या 24 तासात 43,903 रुग्ण कोविडमुक्त झाले. आतापर्यंत देशात एकूण 3,21,81,995 रुग्ण कोविडमुक्त
साप्ताहिक पॉझिटिव्हिटी दर  गेले 73 दिवस हा दर 3 % पेक्षा कमी
दैनंदिन पॉझिटिव्हिटी दर 2.76 % इतका नोंदविला गेला ;
गेले 7 दिवस 3% पेक्षा कमी
आता पर्यंत 53 कोटी 14 लाख चाचण्या करण्यात आल्या
खाण मंत्रालय
जुलै 2023 मध्ये खनिज उत्पादनात 10.7% वाढ
पंधरा महत्त्वाच्या खनिजांचे उत्पादन वाढले
नवी दिल्ली, 28 सप्टेंबर 2023
2023 वर्षात  जुलै महिन्याचा खाण आणि उत्खनन क्षेत्राच्या खनिज उत्पादनाचा निर्देशांक 111.9 वर पोहोचला असून जुलै 2022 च्या तुलनेत हे प्रमाण 10.7% जास्त आहे. भारतीय खाण ब्युरोच्या  तात्पुरत्या आकडेवारीनुसार, एप्रिल ते जुलै या कालावधीतील वाढ मागील वर्षाच्या याच कालावधीच्या तुलनेत 7.3% इतकी आहे.
जुलै 2023 मध्ये महत्त्वाच्या खनिजांचा उत्पादन उत्पादन स्तर पुढीलप्रमाणे होता : कोळसा 693 लाख टन, लिग्नाइट 32 लाख टन, नैसर्गिक वायू  3062 दशलक्ष घन मीटर, पेट्रोलियम  25 लाख टन, बॉक्साइट 1477 हजार टन, क्रोमाईट 280 हजार टन, तांबे घन 10 हजार टन, सोने 102 किलो, लोह धातू 172 लाख टन, शिसे घन 30 हजार टन, मॅगनीज धातू 217 हजार टन, जस्त घन 132 हजार टन, चुनखडी 346 लाख टन, फॉस्फराईट 120 हजार टन आणि मॅग्नेसाइट 10 हजार टन.
जुलै 2022 च्या तुलनेत जुलै 2023 दरम्यान सकारात्मक वाढ दर्शविणारी महत्त्वाची खनिजे पुढीलप्रमाणे आहेत : क्रोमाईट , मॅंगनीज धातू , कोळसा , चुनखडी , लोह धातू , सोने , तांबे घन , नैसर्गिक वायू , शिसे घन , जस्त घन , मॅग्नेसाइट  आणि पेट्रोलियम  . नकारात्मक वाढ दर्शविणाऱ्या इतर महत्त्वाच्या खनिजांमध्ये पुढील खनिजांचा समाविष्ट आहेत : लिग्नाइट , बॉक्साइट , फॉस्फराइट  आणि हिरे .M.Pange/R.Agashe/D.Rane
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 45
पंतप्रधान कार्यालय
पंतप्रधान येत्या 18 मार्च रोजी जागतिक भरड धान्य  परिषदेचे करणार उद्घाटन
नवी दिल्ली, 16 मार्च 2023
पंतप्रधान नरेंद्र मोदी येत्या 18 मार्चला सकाळी 11 वाजता, जागतिक भरड धान्य  परिषदेचे उद्घाटन करणार आहेत. नवी दिल्लीत, पुसाच्या सुब्रमण्यम हॉल, एनएएससी संकुलात ही परिषद होणार आहे. यावेळी पंतप्रधान उपस्थितांना मार्गदर्शन देखील करतील.
भारताने संयुक्त राष्ट्रात मांडलेल्या प्रस्तावानुसार, संयुक्त राष्ट्र सर्वसाधारण सभेने, 2023 हे वर्ष, आंतरराष्ट्रीय भरड धान्य वर्ष म्हणून जाहीर केले आहे. तसेच, हे वर्ष, लोकचळवळ म्हणून साजरे करावे, ह्या पंतप्रधानांच्या विचारांना अनुसरून, तसेच भारताला भरड धान्याचे जागतिक केंद्र बनवण्यासाठी, केंद्र सरकारची सर्व मंत्रालये/विभाग, राज्ये आणि केंद्रशासित प्रदेश, शेतकरी आणि स्टार्ट अप कंपन्या, निर्यातदार, किरकोळ व्यावसायिक आणि इतर सर्व भागधारकांना एकत्रित करत, भरड धान्याचे उत्पादक, ग्राहक आणि हवामान अशा सर्वांना असलेल्या लाभांविषयी जनजागृती करणे आणि या धान्याला प्रोत्साहन देण्यासाठी काम करत आहेत. याच सगळ्या संदर्भात, भारतात होणारी जागतिक भरड धान्य परिषद, अतिशय महत्वाचा कार्यक्रम ठरणार आहे.
या दोन दिवसीय जागतिक परिषदेत भरड धान्याशी  संबंधित सर्व विषयांवर चर्चासत्रे होणार आहेत. यात, भरड धान्याचा उत्पादक आणि ग्राहकांमध्ये तसेच इतर भागधारकांमध्ये प्रसार, आणि प्रोत्साहन, भरड धान्यांची मूल्यसाखळी विकसित करणे, भरड धान्यांचे आरोग्यदायी आणि पोषक लाभ, इत्यादींचा समावेश आहे. विविध देशातील. कृषी मंत्री, आंतरराष्ट्रीय वैज्ञानिक, पोषक आहार तज्ञ, आरोग्य तज्ञ, स्टार्ट अप नेते आणि इतर हितसंबंधीय या बैठकीत सहभागी होणार आहेत.S.Patil/R.Aghor/D.Rane
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(
रेल्वे मंत्रालय
भारतीय रेल्वेने मे महिन्यात आतापर्यंतची सर्वाधिक 114.8 मेट्रीक टन मालवाहतूक केली
मे 2019 मधील 10.6 मेट्रीक टनाच्या तुलनेत मे 2021 मधील मालवाहतुक 9.7% अधिक आहे
नवी दिल्ली, 1 जून 2021
कोविडचे आव्हान असतानाही भारतीय रेल्वेने मे 2021 मधे मालवाहतुक आणि उत्पन्न या दोन्ही बाबतीत चढता आलेख कायम राखला आहे.
युद्धपातळीवर काम करत भारतीय रेल्वेने मे महिन्यात आतापर्यंतची सर्वाधिक मालवाहतुक केली आहे.
मे 2021 मधे मालवाहतुक 114.8 मेट्रीक टन आहे. ती मे 2019  पेक्षा 9.7% अधिक आहे.
रेल्वेने 2021मधे महत्वाच्या मालाची वाहतुक केली. यात 54.52 दशलक्ष टन कोळसा, 15.12 दशलक्ष टन लोहखनिज, 5.61 दशलक्ष टन अन्नधान्य, 3.68 दशलक्ष टन खते, 3.18 दशलक्ष टन क्षारयुक्त तेल, 5.36 दशलक्ष टन सिमेंट  आणि 4.2 दशलक्ष टन क्लिंकर यांचा समावेश होता.
भारतीय रेल्वेने मे 2021 मधे , मालवाहतुकीतून 11604.94 कोटी रुपये उत्पन्न कमावले.
या महिन्यात वाघीणीच्या कार्यवाही वेळेबाबत 26% सुधारणा दिसून आली. मे 2021 मधे ती 4.81 दिवस नोंदवण्यात आली. मे 2019 मधे ती 6.46 दिवस होती.
विशेष म्हणजे मालवाहतुकीकडे आकर्षित करण्यासाठी रेल्वेने मोठ्या प्रमाणावर सवलत आणि सूटही दिली आहे.
सध्याच्या मार्गावर मालवाहतुक करणाऱ्या गाड्यांचा वेगही वाढला हे नमूद करायला हवे.
गेल्या 18 महिन्यात मालवाहतुकीचा वेग दुप्पट झाला आहे. या वेगवाढीमुळी संबंधित घटकांच्या खर्चात बचत होत आहे.
काही विभागात  सरासरी ताशी 50 किलोमीटरहून अधिक वेग नोंदवण्यात आला. भौगोलिक कारणांमुळे काही भागात मालवाहतुक करणाऱ्यां रेल्वे गाड्यांनी चांगला वेग नोंदवला. मे 2019 मधे या गाड्यांनी ताशी
36.19 किलोमीटर वेग नोंदवला होता. त्यातुलनेत मे 2021 मधे 26 टक्के अधिक म्हणजे सरासरी ताशी 45. 6 किलोमीट वेग नोंदवला गेला.
भारतीय रेल्वेने कोविड -19 चे आव्हान आपली क्षमता आणि कामगिरी उंचावण्यासाठी संधीत परावर्तीत केले आहे.Jaydevi PS/V.Ghode/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 110
नवी दिल्ली, 16 जुलै 2018
देशभरातील 308 जिल्ह्यांतील अल्पसंख्याक मुलींच्या शैक्षणिक सबलीकरणासाठी सरकार युद्धपातळीवर पायाभूत सुविधा पुरवत असल्याचे अल्पसंख्यांक मंत्री मुख्तार अब्बास नक्वी यांनी म्हटले आहे.
ते आज अल्पसंख्याक विभागाशी निगडीत मुख्य सचिव, प्रभारी अधिकाऱ्यांच्या राष्ट्रीय परिषदेला संबोधित करत होते. याप्रसंगी बोलताना नक्वी म्हणाले की, केंद्र सरकार अल्पसंख्याक मुलींचे शिक्षण, रोजागराभिमुख कौशल्यविकास यादृष्टीने शाळा, महाविद्यालय, तंत्रनिकेतन, मुलींचे वसतीगृह, आयटीआय, कौशल्य विकास केंद्र प्रधानमंत्री जन विकास कार्यक्रमांतर्गत विकसित करत आहे. स्वातंत्र्यापासून मागास राहिलेल्या भागांवर सरकारने लक्ष केंद्रीत केले आहे.
साधनांच्या अभावामुळे अल्पसंख्याकांमध्ये विशेषतः मुस्लीम मुलींमध्ये साक्षरतेचा दर कमी आहे. गेल्या चार वर्षात एमएसडीपी अंतर्गत, 16 पदवी महाविद्यालये, 2019 शाळा इमारती, 38, 736 वर्गखोल्या, 1141 वस्तीगृह, 170 आयटीआय, 48 तंत्रनिकेतन, 38,736 अंगणवाड्या, 3,48,624 इंदिरा आवास योजना  घरं, 340 सदभावना मंडप, 67 निवासी शाळा, 436 बाजार निवारे, 4436 आरोग्य प्रकल्पांची निर्मिती मोदी सरकारच्या काळात झाली आहे. यामुळे मागासवर्गाच्या विशेषतः अल्पसंख्यांक महिलांच्या आयुष्यात चांगले परिवर्तन घडून आले आहे, असेही ते म्हणाले.
नक्वी पुढे म्हणाले की, प्रधान मंत्री जन विकास कार्यक्रम हा सन्मानासह विकास, आणि सर्वसमावेशी विकास ही आश्वासनं प्रभावी ठरली आहेत. प्रधान मंत्री जन विकास कार्यक्रमांतर्गत 80 टक्के साधनं शिक्षण, आरोग्य आणि कौशल्य विकासाशी संबधित आहेत. यापैकी 33 ते 40 टक्के साधनं महिला केंद्री प्रकल्पांशी संबंधित आहेत.
केंद्र सरकारच्या ‘सिखो और कमाओ’, ‘उस्ताद’, ‘गरीब नवाज कौशल्य विकास योजना’, ‘नई मंजिल’, ‘नई रोशनी’, ‘बेगम हजरत महल मुलींसाठी शिष्यवृत्ती’, यामुळे अल्पसंख्यांक समुदायातील मुलींच्या शिक्षणाला चालना मिळाली आहे.
गेल्या चार वर्षात 2 कोटी 66 लाख विद्यार्थ्यांना अल्पसंख्यांक शिष्यवृत्तीचा लाभ झाला आहे. रोजगाराभिमुख कौशल्य विकास कार्यक्रमांतर्गत 5 लाख 43 हजार युवकांना रोजगार आणि रोजगाराच्या संधी उपलब्ध झाल्या, असे नक्वी यांनी सांगितले. 17 राज्यांच्या मुख्य सचिव आणि अल्पसंख्यांक विभागाशी संबंधित अधिकाऱ्यांची या परिषदेला उपस्थिती होती.
N.Sapre/S.Thakur/P.Kor
माहिती आणि प्रसारण मंत्रालय
प्रकाशन विभागातर्फे वर्ष 1957 पासून विकासविषयक सरकारी मासिक ‘योजना’मध्ये प्रसिद्ध झालेल्या लेखांपैकी महत्त्वाच्या निवडक लेखांचे संकलन ‘योजना क्लासिक्स’ या नावाने विभागातर्फे प्रकाशित
नवी दिल्ली, 1 ऑगस्ट 2023
भारत सरकारची प्रमुख प्रकाशन संस्था असलेल्या प्रकाशन विभागाने ‘योजना क्लासिक्स’ या नावाची पुस्तकांची मालिका प्रकाशित केली आहे. विभागातर्फे दर महिन्याला प्रकाशित केल्या जाणाऱ्या ‘योजना’ या विकासविषयक अंकामध्ये वर्ष 1957 पासून प्रकाशित झालेल्या लेखांपैकी काही विविध संकल्पनांवर आधारित निवडक लेखांचे हे संकलन आहे. योजना मासिकातून वर्षानुवर्षे प्रसिध्द झालेल्या साहित्याचा उत्तम दर्जा आणि प्रचंड विस्तार पाहता, या संकलनासाठी मासिकाच्या सुरुवातीच्या आवृत्त्यांच्या तपकिरी मातकट आणि नाजूक पानांमधून अत्यंत सावधानतेने लेख संकलित करण्यात आले आहेत. हे पुस्तक वाचकांना भारतीय कला, संस्कृती आणि वारसा यांचा समृध्द प्रवास घडवेल. विद्यार्थी, कला आणि संस्कृतीचे रसिक, शिक्षणतज्ञ तसेच शब्दांच्या माध्यमातून कलेचा अविष्कार होतो तेव्हा काय जादू होते याची कल्पना असलेली कोणीही व्यक्ती यांच्याकरता संग्रही ठेवलेच पाहिजे असे हे पुस्तक आहे. हे पुस्तक लवकरच सूचना भवनातील प्रकाशन विभागाच्या पुस्तकदालनात तसेच www.publicationsdivision.nic.in या संकेतस्थळावर उपलब्ध होईल.
दिल्लीमध्ये सध्या सुरु असलेल्या पुस्तक जत्रा 2023 मधील प्रकाशन विभागाच्या स्टॉलला, केंद्रीय माहिती आणि प्रसारण सचिव अपूर्व चंद्रा यांनी आज दिलेल्या भेटीच्या वेळी त्यांच्या हस्ते या पुस्तकाचे प्रकाशन करण्यात आले. चंद्रा यांच्यासोबत यावेळी प्रकाशन विभागाच्या महासंचालक अनुपमा भटनागर यांच्यासह विभागातील अनेक वरिष्ठ अधिकारी उपस्थित होते.
केंद्रीय माहिती आणि प्रसारण सचिवांनी प्रकाशन विभागाच्या स्टॉलची सखोल माहिती घेतली आणि विभागातर्फे या ठिकाणी ठेवण्यात आलेल्या पुस्तकांच्या समृध्द संग्रहाचे कौतुक केले. ते म्हणाले की या पुस्तकांतून भारताचा सांस्कृतिक वारसा, कला आणि संस्कृती, वैभवशाली इतिहास आणि राष्ट्रीय नेत्यांच्या उल्लेखनीय योगदानाचे दर्शन घडते.
भारतीय व्यापार प्रोत्साहन संघटना  ने भारतीय प्रकाशन महासंघाच्या  सहकार्याने 29 जुलै ते 2 ऑगस्ट 2023 या कालावधीत नवी दिल्ली येथील प्रगती मैदानावर 23 वी दिल्ली पुस्तक जत्रा आयोजित केली आहे. केंद्रीय माहिती आणि प्रसारण मंत्रालयाच्या प्रकाशन विभागाने या ठिकाणच्या हॉल क्रमांक 11 मधील स्टॉल क्रमांक 12 वर विभागाने प्रकाशित केलेली पुस्तके आणि मासिके प्रदर्शनार्थ ठेवली आहेत.
S.Patil/S.Chitnis/P.Malandkar
(Visitor Counter : 81
भारतीय स्पर्धा आयोग
भारतीय स्पर्धा आयोगाने ॲमेझॉन आशिया-पॅसिफिक रिसोर्सेस या खासगी मर्यादित कंपनीला प्रीओन बिझनेस सर्विसेस या खासगी मर्यादित कंपनीचे अधिग्रहण करण्याची दिली परवानगी
नवी दिल्ली 10 मार्च 2022
भारतीय स्पर्धा आयोगाने ॲमेझॉन आशिया-पॅसिफिक रिसोर्सेस या खासगी मर्यादित कंपनीला प्रीओन बिझनेस सर्विसेस या खासगी मर्यादित कंपनीचे अधिग्रहण करण्याची परवानगी दिली आहे.
प्रस्तावित एकीकरणात प्रीओन बिझनेस सर्विसेस या  खासगी मर्यादित कंपनीचे 76 टक्के इक्विटी समभाग अॅमेझॉन आशिया-पॅसिफिक रिसोर्सेस या  खासगी मर्यादित कंपनीतर्फे अधिग्रहित करण्याचा प्रस्ताव आहे.
अधिग्रहण कर्ता कंपनी अप्रत्यक्षपणे ॲमेझॉन .कॉम, आयएनसी  या कंपनीच्या मालकीची उपकंपनी आहे तर एसीआय ही कंपनी ॲमेझॉन गटातील सर्व कंपन्यांची अंतिम पालक संस्था आहे. अधिग्रहण कर्ता कंपनी भारतात कोणतेही व्यापारी व्यवहार करत नाही. मात्र, एसीआय या अधिग्रहण कर्ता कंपनीच्या अंतिम पालक संस्थेच्या काही अप्रत्यक्ष उपकंपन्या एकतर भारतात नोंदणीकृत आहेत किंवा भारतात व्यापारी व्यवहार करत आहेत.
लक्ष्य कंपनी भारतीय मालकीची आणि नियंत्रित कंपनी असून हॉबर मॅलो ट्रस्टद्वारे तिचे संचालन होते. या कंपनीतील 76 टक्के भाग भांडवल हॉबर मॅलोकडे आहे. लक्ष्य कंपनीचे 23 टक्के भाग भांडवल आधीच अधिग्रहण कर्ता कंपनीच्या मालकीचे आहेत. अॅमेझॉन युरेशिया होल्डिंग्ज एस.ए.आर.एल. कडे लक्ष्य कंपनीचे 1 टक्का भाग भांडवल आहे. लक्ष्य कंपनी सूक्ष्म आणि लघु उद्योगांना त्यांचा ऑनलाईन व्यापार अधिक कार्यक्षमतेने करता यावा यासाठी विविध सेवा पुरविते. यामध्ये इतर गोष्टींसोबत, डिजिटल कॅटलॉगमध्ये नोंद, जाहिरात, प्रशिक्षण आणि समुपदेशन, सल्लागार आणि मूल्यवर्धित सेवा, डिजिटल भरणा व्यवस्थेचा स्वीकार आणि सक्षमता प्रदान करणाऱ्या इतर सेवांचा समावेश आहे.
क्लाऊडटेल इंडिया खासगी मर्यादित ही लक्ष्य कंपनीच्या संपूर्ण मालकीची कंपनी भारतात बी2सी किरकोळ व्यापारात गुंतलेली आहे आणि सध्या www.amazon.in या अॅमेझॉन सेलर सर्विसेस या खासगी कंपनीद्वारे संचालित ऑनलाईन बाजाराच्या माध्यमातून ग्राहकांना विविध उत्पादनांची विक्री करत आहे. क्लाऊडटेल इंडिया ही कंपनी ऑनलाइन तसेच ऑफलाईन अशा दोन्ही माध्यमांतून विविध उत्पादनांच्या बी2बी अशा घाऊक व्यापारात देखील गुंतलेली आहे.
भारतीय स्पर्धा आयोगाचा यासंदर्भातील तपशीलवार आदेश लवकरच जारी होईल.
S.Tupe/S.Chitnis/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 149
पोलाद मंत्रालय
राष्ट्रीय खनिज विकास महामंडळाची डिसेंबर महिन्यातील आतापर्यंतची सर्वोत्तम कामगिरी आणि 9 महिन्यांची प्रत्यक्ष कामगिरीही सर्वोच्च
नवी दिल्ली, 4 जानेवारी 2022
केंद्रीय पोलाद मंत्रालयाच्या अखत्यारीतील एनएमडीसी अर्थात राष्ट्रीय खनिज विकास महामंडळाने विकासाचा चढता कल सातत्याने कायम राखत 2021 सालच्या डिसेंबर महिन्यात 3.95 दशलक्ष टन लोह खनिजाचे उत्पादन केले आणि 3.40 दशलक्ष टन लोह खनिजाची विक्री केली आहे. भारतातील या सर्वात मोठ्या लोह खनिज उत्पादक कंपनीने गेल्या वर्षीच्या याच कालावधीतील लोह खनिज उत्पादनात किरकोळ वाढ नोंदविली आहे आणि कंपनीने स्थापन झाल्यापासूनच्या प्रत्येक डिसेंबर महिन्यात नोंदविलेल्या कामगिरीमध्ये डिसेंबर 2021 मध्ये सर्वोत्तम कामगिरी नोंदविली आहे.
|
|
|
|
2020
|
|
2021
|
|
Up by %
|
|
Production in December
|
|
3.86
|
|
3.95
|
|
2.33%
|
|
Production up to December 
|
|
21.83
|
|
28.32
|
|
30%
|
|
Sales up to December 
|
|
22.27
|
|
28.36
|
|
27%
आर्थिक वर्ष 2021-22 च्या पहिल्या 9 महिन्यांमध्ये लोह खनिजाचे एकंदर उत्पादन 28.32 दशलक्ष टन आणि विक्री 28.36 दशलक्ष टन झाल्यामुळे, एनएमडीसीने 9 महिन्यांतील एकंदर सर्वोत्तम कामगिरीची नोंद केली आहे. एनएमडीसीने गेल्या वर्षीच्या याच कालावधीच्या तुलनेत या वर्षी उत्पादनात 30% आणि विक्रीमध्ये 27% ची वाढ नोंदविली आहे.
Jaydevi PS/S.Chitnis/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 107
पंतप्रधान कार्यालय
पंतप्रधान 2 जानेवारीला आयआयएम संबळपूरच्या कायमस्वरूपी कॅम्पसची पायाभरणी करणार
पंतप्रधान नरेंद्र मोदी दिनांक 2 जानेवारी 2021 रोजी सकाळी 11 वाजता आयआयएम संबळपूरच्या येथील कायमस्वरूपी कॅम्पसची व्हिडीओ काॅन्फरन्सिंद्वारे पायाभरणी करतील
राज्यपाल आणि ओदिशाचे मुख्यमंत्री, तसेच केंद्रीय मंत्री श्री. रमेश पोखरीयाल नि:शंक,श्री. धर्मेंद्र प्रधान आणि श्री. प्रताप चंद्र सारंगी हे देखील याप्रसंगी उपस्थित रहाणार आहेत. अधिकारी, उद्योगधुरीण, शिक्षणतज्ञ, माजी विद्यार्थी, आणि विविध विद्याशाखांतील प्राध्यापकांसह विद्यार्थी असे सुमारे 5000 आमंत्रित या दृकश्राव्य माध्यमाद्वारे होणाऱ्या समारंभाला उपस्थित राहणार आहेत.
आयआयएम संबळपूर बद्दल
आयआयएम संबळपूर ही दुहेरी पध्दत कार्यरत करणारी भारतीय व्यवस्थापन संस्था  असून मूलभूत संकल्पना डिजिटल माध्यमाद्वारे शिकविणारी आणि प्रायोगिक शिक्षण उद्योग क्षेत्राच्या सहकार्याद्वारे देणारी शिक्षणसंस्था आहे. या संस्थेने आपल्या व्यवस्थापन अभ्यासक्रमाच्या  49% विद्यार्थिनी तर  43% विद्यार्थिनींना प्रवेश देत,आपली उच्च लैंगिक विविधता दर्शवित, इतर भारतीय व्यवस्थापन संस्थांना मागे टाकले आहे.
सांस्कृतिक मंत्रालय
20 आदिवासी स्वातंत्र्य सैनिकांच्या कथांवर आधारित तिसऱ्या चित्रकथा पुस्तकाचे सांस्कृतिक मंत्रालयाकडून प्रकाशन
नवी दिल्ली, 4 ऑगस्ट 2022
नवी दिल्लीत तिरंगा उत्सव सोहळ्यात सांस्कृतिक मंत्रालयाने 20 आदिवासी स्वातंत्र्य सैनिकांच्या कथांवर आधारित तिसऱ्या चित्रकथा पुस्तकाचे 2 ऑगस्ट रोजी प्रकाशन केले. या सोहळ्याला केंद्रीय गृह व्यवहार आणि सहकार मंत्री अमित शहा, केंद्रीय सांस्कृतिक मंत्री जी किशन रेड्डी, संसदीय कामकाज राज्यमंत्री आणि सांस्कृतिक राज्यमंत्री अर्जुन राम मेघवाल आणि परराष्ट्र व्यवहार राज्यमंत्री मीनाक्षी लेखी उपस्थित होत्या.
या कथासंग्रहामध्ये जे आदिवासींचे प्रेरणास्थान आहेत आणि ज्यांनी ब्रिटिश साम्राज्य विरोधात लढताना आपल्या प्राणाचे बलिदान दिले अशा काही शूर पराक्रमी आदिवासी व्यक्ती आणि महिला यांच्या त्यागाची आठवण करून दिली आहे.
देशातल्या युवकांमध्ये आणि मुलांमध्ये स्वातंत्र्य लढ्यातल्या दुर्लक्षित अशा स्वातंत्र्य सैनिकांच्या स्वातंत्र्यलढ्यातल्या बलिदानाविषयी आणि देशप्रेमाविषयी जागृती निर्माण व्हावी या हेतूने आजादी का अमृत महोत्सवाचा एक भाग म्हणून संस्कृतिक मंत्रालयाने अमर चित्रकथा यांच्या सहकार्याने 75 स्वातंत्र्य सैनिकांविषयीच्या चित्रकथांचे पुस्तक प्रकाशित केले आहे. अशा प्रकारचे पहिले अमरचित्रकथा पुस्तक 20 अशा महिला स्वातंत्र्यसेनानींवर आधारित आहे, ज्यांच्या कार्याची इतिहासात फारशी दखल घेतली गेली नव्हती. दुसरे चित्रकथा पुस्तक हे घटना समितीमध्ये समावेश असलेल्या 15 महिलांविषयी आहे. ही दोन्ही चित्रकथा पुस्तके या आधीच प्रकाशित झालेली आहेत.
S.Patil/V.Yadav/P.Malandkar
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 180
अर्थ मंत्रालय
काही विशिष्ट कंपन्याबाबतची नोंदणी, मंजुरी इत्यादी प्रक्रिया 1 ऑक्टोबर 2020 पर्यंत पुढे ढकलली
नवी दिल्ली, 9 मे 2020
सध्या संपूर्ण मानवजात आणि अर्थव्यवस्था अभूतपूर्व संकटात असतांना, CBDT म्हणजेच, केंद्रीय प्रत्यक्ष कर मंडळाने सध्या काही विशिष्ट कंपन्यांच्या बाबतीत मान्यता/नोंदणी/अधिसूचना इत्यादी प्रक्रिया 1 ऑक्टोबर 2020 पर्यंत पुढे ढकलल्या आहेत.त्यानुसार, प्राप्तीकर कायदा 1961 अंतर्गत ज्या कंपन्याना 10, 12AA, 35 आणि 80G कलमांअंतर्गत मान्यता मिळाली आहे, त्यांना 1 ऑक्टोबर 2020 नंतर तीन महिन्यांच्या आता म्हणजेच 31 डिसेंबर 2020 पर्यंत त्याविषयीची माहिती सादर करावी लागेल. त्याशिवाय, नव्या कंपन्यांसाठी मान्यता/नोंदणी/अधिसूचना यासाठीची सुधारित प्रक्रिया देखील 1 ऑक्टोबर 2020 पासून सुरु होणार आहे.यासाठी आवश्यक ती कायदेशीर सुधारणा लवकरच प्रस्तावित केली जाईल.
कोविड-19 च्या उद्रेक आणि लॉकडाऊनच्या पार्श्वभूमीवर, 1 जून 2020 पासून सुरु होणाऱ्या प्रक्रियांच्या अंमलबजावणीविषयी चिंता व्यक्त करणारी अनेक निवेदने अर्थ मंत्रालयाला प्राप्त झाली होती. ही प्रक्रिया पुढे ढकलावी अशी विनंती देखील अनेकांनी केली होती.
इथे हे हि नमूद करायला हवे की, वित्तीय कायदा 2020 अन्वये, काही विशिष्ट कंपन्यां, ज्या कलम 10, 12AA, 35 आणि 80G अंतर्गत येतात, त्यांना मान्यता/ नोंदणी/ अधिसूचना याबाबतच्या प्रकिया अधिक तर्कसंगत करण्यात आल्या आहेत. ही सुधारणा 1 जून, 2020 पासून लागू आहे. नव्या प्रक्रीयेनुसार, ज्या कंपन्यांची याआधीच मान्यता/नोंदणी/अधिसूचित करण्याची प्रक्रिया झाली आहे, त्यांना त्याची माहिती तीन महिन्यात म्हणजे 31 ऑगस्ट, 2020 पूर्वी देणे बंधनकारक होते. त्यापुढे, नव्या कंपन्यांची मान्यता/ नोंदणी/ अधिसूचना प्रक्रिया देखील तर्कसंगत करण्यात आली आहे.
M.Jaitly/R.Aghor/P.Malandkar
सोशल मिडियावर आम्हाला फॉलो करा@PIBMumbai /PIBMumbai /pibmumbai pibmumbai[at]gmail[dot]com
(
पंतप्रधान कार्यालय
भारतीय पुरुष हॉकी संघाने मिळविलेल्या विजयाबद्दल पंतप्रधानांनी व्यक्त केला आनंद
पंतप्रधान नरेंद्र मोदी यांनी भारतीय पुरुष हॉकी संघाने चौथ्यांदा आशियाई चॅम्पियन्स ट्रॉफीचे विजेतेपद पटकावल्याबद्दल संघाचे अभिनंदन केले आहे.
आपल्या ट्विटर संदेशात पंतप्रधान म्हणाले;
“आशियाई चॅम्पियनशिपमध्ये मिळवलेल्या नेत्रदीपक विजयाबद्दल आमच्या पुरुष हॉकी संघाचे अभिनंदन! भारताने हा विजय चौथ्यांदा मिळविलेला आहे आणि तो आमच्या खेळाडूंचे अविश्रांत मेहनत, कठोर प्रशिक्षण आणि अथक दृढनिश्चय यांचे दर्शन घडवितो. या त्यांच्या असाधारण कामगिरीने देशभरात अभिमानाची जाणीव जागृत केली आहे. आमच्या खेळाडूंना त्यांच्या पुढील वाटचालीसाठी शुभेच्छा.